EkBass/fiwiki-20250220-pages-articles huggingface dataset:
Hupitalo

thumb|Vekkula vuonna 2006 Hupitalo (tunnetaan myös nimellä naurutalo tai peilitalo) on yleensä huvipuistoissa oleva hupikäyttöön tarkoitettu talo tai rakennus. Talossa on yleensä mm. vääristeleviä peilejä, liikkuvia lattioita, sekä illuusioharhoja. Illuusiota luodaan yleensä vinoilla seinillä, äänitehosteilla ja valaistuksella. Suomessa naurutaloja edustavat esimerkiksi Linnanmäen Vekkula (tauolla 2024), Särkänniemen Metkula sekä Tykkimäen Yllätysten talo ja Mysteerio. Luokka:Huvipuistolaitteet
CDC

CDC on lyhenne: * Control Data Corporation, yhdysvaltalainen tietokonevalmistaja * Centers for Disease Control and Prevention, yhdysvaltalainen kansanterveysorganisaatio
Sampsa Timoska

Sampsa Timoska (s. 12. helmikuuta 1979 Kokemäki) on uransa lopettanut suomalainen jalkapalloilija. Hän oli pelipaikaltaan puolustaja tai puolustava keskikenttäpelaaja. ==Ura== Timoskan kasvattajaseura on kokemäkiläinen Teljän Nousu, josta hän siirtyi Nakkilan Nastan kautta porilaiseen Musan Salamaan. Timoskan ensimmäinen seurajoukkue aikuisten sarjatasolla oli Ykkösen Tampereen Pallo-Veikot, jossa hän pelasi vuosina 1996–1997. Kaudeksi 1998 Timoska siirtyi Veikkausliigan Myllykosken Palloon, jota hän edusti suurimman osan urastaan. Hän voitti joukkueen kanssa Suomen cupin vuonna 2004 ja Suomen- mestaruuden vuonna 2005. Tammikuusta 2007 helmikuuhun 2008 hän pelasi Englannin Championshipissä lontoolaisessa Queens Park Rangersissä. Kaudeksi 2008 Timoska palasi MyPaan, jossa hän päätti liigauransa kaudella 2011. Hän pelasi 13 kauden aikana yhteensä 231 Veikkausliigan ottelussa, joissa hän teki kuusi maalia. Timoskan peliura jatkui kaudella 2012 Kakkosen tammisaarelaisessa nousijajoukkueessa Ekenäs Idrottsföreningissä, jonka kanssa hän teki yksivuotisen sopimuksen optiolla seuraavasta kaudesta. Suomen maajoukkueissa Timoska pelasi kaksi A-maaottelua sekä 11 nuorten ja 21 poikien maaottelua. Sampsa Timoskan veli Jan Timoska on pelannut Veikkausliigaa FC Jazzin ja FC Interin joukkueissa. Veikkausliigan tilastohistoria Viitattu 14.11.2012. ==Saavutukset== * Suomen mestaruus 2005 ** Suomen-mestaruushopea 2002 ** Suomen-mestaruuspronssi 1999, 2000, 2001 * Suomen Cup 2004 ==Lähteet== == Aiheesta muualla == * Sampsa Timoskan esittely Veikkausliigan sivustolla Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1979 syntyneet Luokka:Elävät henkilöt
Kazbek Paranuk

Kazbek Ismailovitš Paranuk (, s. 1948)Russian administrative divisions on venäläinen poliitikko, joka toimi Adygeian tasavallan pääministerinä 2006–2007. Hän on toiminut myös Adygeian toiseksi suurimman kaupungin Adygeiskin pormestarina. Adygeian presidentti Hazret Sovmen nimitti Paranukin pääministeriksi 16. syyskuuta 2006 edellisen pääministerin Jevgeni Kovaljovin erottua tehtävästään neljä päivää aikaisemmin.Radio Free Europe == Lähteet == Luokka:Adygeialaiset poliitikot Paranuk, Kazbek Luokka:Elävät henkilöt
Aleksei Kangaskolkka

Aleksei Kangaskolkka (s. 29. lokakuuta 1988 Viipuri, Venäjän SFNT, Neuvostoliitto) on suomalainen entinen jalkapalloilija, jolla on myös Venäjän kansalaisuus. Pelipaikaltaan Kangaskolkka on hyökkääjä. Hänen viimeiseksi Veikkausliigaseurakseen jäi IFK Mariehamn. Kangaskolkka debytoi liigatasolla 15-vuotiaana kaudella 2004 Myllykosken Pallon paidassa KooTeePeetä vastaan. Tuo jäi tosin hänen kauden ainoaksi ottelukseen liigatasolla. Myös kaudella 2005 hän pelasi yhdessä liigaottelussa, mutta oli kuitenkin osa MyPan Suomen mestaruuden voittanutta joukkuetta. Enemmän peliaikaa hän sai tuolloin kuitenkin Lappeenrannan Rakuunoissa. Läpimurron MyPan pelaavaan kokoonpanoon Kangaskolkka teki varsinaisesti kaudella 2006, minkä jälkeen Kangaskolkka herätti kiinnostusta suurseura Moskovan Spartakissa. Sopimusta sinne ei syntynyt ja Kangaskolkka jäi vielä Myllykoskelle.. Kaudeksi 2009 Kangaskolkka siirtyi Tampere Unitediin. Hän pelasi tuolloin Liigacupissa vahvasti ja sivusi tuolloin kilpailun maaliennätystä. Ensimmäisellä liigakaudellaan hän teki seitsemän maalia ja seuraavalla kuusi. Kangaskolkka oli TamUn mukana vielä kevään 2011 muun muassa Liigacupin finaalissa FC Honkaa vastaan. Tämä jäi kuitenkin TamUn viimeiseksi otteluksi, sillä se suljettiin kaikesta kilpailutoiminnasta 2011 ja niinpä Kangaskolkka siirtyi IFK Mariehamniin yhdessä kolmen muun TamU-pelaajan Jonas Emetin, Kristian Kojolan ja Jarkko Värtön kanssa. Maarianhaminassa kausi 2012 oli Kangaskolkalle hyvä, sillä hän teki 16 maalia ja tuli Veikkausliigan maalintekijätilaston toiseksi. Tämän jälkeen kaudeksi 2013 Kangaskolkka siirtyi Ruotsin Superettanin Jönköpings Södraan. Hän edusti sitä kuitenkin vain puoli kautta ennen siirtymistään Heraclesin riveihin Alankomaiden Eredivisieen. Alankomaissa hän ei saanut peliaikaa kuin muutamassa pelissä ja palasi sieltä kesäksi 2015 takaisin Maarianhaminaan loppu-urakseen. ==Saavutuksia== * Veikkausliigan mestaruus: 2005 (MYPA), 2016 (IFK Mariehamn) * Liigacupin voitto: 2009 (TamU) * Veikkausliigan maalikuninkuus: 2017 (16 maalia) * Veikkausliigan maalipörssin kakkonen: 2012 == Tilastot == Päivitetty 28. lokakuuta 2023. Kausi Seura Sarja O M 2004 MYPA Veikkausliiga 1 0 2005 MYPA Veikkausliiga 1 0 Rakuunat Ykkönen 4 0 2006 MYPA Veikkausliiga 22 6 2007 MYPA Veikkausliiga 16 3 2008 MYPA Veikkausliiga 9 0 2009 Tampere United Veikkausliiga 25 7 2010 Tampere United Veikkausliiga 23 6 2011 IFK Mariehamn Veikkausliiga 21 4 2012 IFK Mariehamn Veikkausliiga 29 16 2013 Jönköpings Södra Superettan 12 4 2013–2014 Heracles Almelo Eredivisie 4 0 2014–2015 Heracles Almelo Eredivisie 0 0 2015 IFK Mariehamn Veikkausliiga 10 2 2016 IFK Mariehamn Veikkausliiga 29 6 2017 IFK Mariehamn Veikkausliiga 30 16 2018 IFK Mariehamn Veikkausliiga 30 10 Yhteensä 266 80 ==Lähteet== == Aiheesta muualla == Luokka:Venäläiset jalkapalloilijat Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1988 syntyneet Luokka:Elävät henkilöt
Jegor Borisov

Jegor Afanasjevitš Borisov (, s. 15. elokuuta 1954 Tšuraptšy, Jakutian ASNT) on sahalainen poliitikko ja Venäjän federaatioon kuuluvan Sahan tasavallan kolmas presidentti. Venäjän presidentti Dmitri Medvedev nimitti Sahan pääministerinä toimineen Borisovin virkaa tekeväksi presidentiksi 31. toukouuta 2010, kun aiempi presidentti Vjatšeslav Štyrov oli eronnut tehtävästään henkilökohtaisista syistä. Borisov valittiin Sahan presidentiksi 9. kesäkuuta 2010 Sahan parlamentin Il Tumenin hyväksyessä Venäjän presidentin esityksen asiasta äänin 61–2 ja hän astui virkaansa 17. kesäkuuta 2010. Borisov erosi tehtävästä toukokuussa 2018. Ennen presidentiksi tuloaan Borisov toimi Sahan tasavallan pääministerinä vuosina 2003–2010 ja hän on Sahan pitkäaikaisin pääministeri. Borisov aloitti pääministerin tehtävässä 6. helmikuuta 2003 ja uudelleen pääministeriksi hänet nimettiin helmikuussa 2007. Ennen pääministeriksi tuloaan Borisov toimi ensimmäisenä varapääministerinä. Vuosina 1998-2002 hän toimi Sahan maatalousministerinä Vasili Vlasovin hallituksessa. Borisov valmistui konetekniikan insinööriksi vuonna 1979 ja hän on myös kansantaloustieteen tohtori. == Lähteet == * === Viitteet === Luokka:Sahalaiset poliitikot Luokka:Venäjän federaation kuvernöörit ja aluejohtajat Luokka:Vuonna 1954 syntyneet Luokka:Elävät henkilöt
Jv

Jv tarkoittaa seuraavia: * * * jalkaväki, jv, aselaji.
Jy

Jy tarkoittaa seuraavia: * * * Joensuun Yritys, JY, suomalainen urheiluseura * * * Jyväskylän yliopisto, JY, yliopisto Suomessa.
Zl

Zl tarkoittaa seuraavia: * Puolan złoty, zł, Puolan rahayksikkö * * * .
Zm

Zm tarkoittaa seuraavia: * * * * Zombie Master, ZM, tietokonepeli.
Zv

Zv tarkoittaa seuraavia: * * * .
Qu

Qu tarkoittaa seuraavia asioita: * * * Qu, ohjelmointikieli * Qu, henkilöitä: * Liao Bin Qu (s. 1983), kiinalainen muusikko ** Qu Chunyu (s. 1996), kiinalainen kaukalopikaluistelija ja olympiavoittaja ** Qu Ridong (s. 1968), kiinalainen haulikkoampuja ** Qu Yuan (n. 339-278 eaa.), kiinalainen runoilija ** Qu Yunxia (s. 1972), kiinalainen keskimatkojen juoksija.
Io (mytologia)

Io () on kreikkalaisessa mytologiassa Argoksen Inakhosjoen najadi, joka toimi Heran papittarena.Theoi Project: Io. Kun ylijumala Zeus näki Ion, hän alkoi himota tätä. Toteuttaakseen mielihalunsa Zeus lähestyi kedolla Ioa valkoisen pilven hahmossa. Zeuksen mustasukkainen puoliso Hera aavisti kuitenkin tilanteen ja saapui paikalle tutkimaan asiaa. Peittääkseen jälkensä Zeus muutti Ion valkeaksi lehmäksi, mutta näin helposti Hera ei ollut huiputettavissa. Hän pyysi mieheltään lehmää lahjaksi ja asetti sitten Argoksen, satasilmäisen jättiläisen, vartioimaan lehmää. Zeus ei kuitenkaan luovuttanut vaan lähetti Hermeen tappamaan jätin, minkä hän tekikin juonien jättiläisen sulkemaan kaikki sata silmäänsä yksi kerrallaan. Nyt Hera puolestaan lähetti kiiliäisen piinaamaan Io-lehmää, joka joutui pakenemaan Euroopasta Bosporinsalmen yli Aasian puolelle ja aina Egyptiin saakka. Siellä Zeus palautti Ion takaisin ihmishahmoonsa, ja tämä synnytti hänelle pojan, joka sai nimen Epafos. ==Lähteet== Luokka:Kreikkalaisen mytologian muodonmuutokset Luokka:Najadit
Bc

Bc tarkoittaa seuraavia: * * Brittiläinen Kolumbia, postilyhenne BC, Kanadan provinssi * Bach-Compendium, BC, Hans-Joachim Schulzen ja Christoph Wolffin laatima luettelo Johann Sebastian Bachin teoksista * kenraalibasso, b.c., italian sanoista basso continuo, musiikin oppiaine * ennen Kristuksen syntymää, B.C., englannin sanoista before Christ, vuosiluvun lisämerkintä * Bachelor of Chemistry, B.C., yliopistotutkinto * Bachelor of Commerce, B.C., yliopistotutkinto * World of Warcraft: The Burning Crusade, World of Warcraft pelisarjan ensimmäinen lisäosa, The Burning Crusade * bc, basic calculator, ohjelmointikieli.
Sea of Light

Sea of Light on hard rock -yhtye Uriah Heepin yhdeksästoista studioalbumi, joka ilmestyi vuonna 1995. Basisti Trevor Bolder laulaa kappaleen ”Fear of Falling”. Päätösraita ”Dream On” oli puolestaan Sea of Lightin ainoa singlejulkaisu. ==Kappaleet== # # # # # # # # # # # # == Singlet == ==Kokoonpano== *Mick Box – kitarat *Lee Kerslake – rummut *Trevor Bolder - bassokitara, taustalaulu *Phil Lanzon - koskettimet, taustalaulu *Bernie Shaw - laulu ==Tuotanto== *Tuottajat - Uriah Heep ja Kalle Trapp *Engineering - Kalle Trapp *Äänitys, miksaus ja masterointi - 23.11.–20.12.1994 ja 24.1.–7.2.1995 Karo-studiolla Brackelissa, Ala-Saksissa *Kansikuva - Roger Dean *Valokuvaus - Dirk Zumpe ==Lähteet== Luokka:Uriah Heepin albumit Luokka:Vuoden 1995 albumit
Koivistolaiset

Koivistolaiset on kahden sisaruksen, Anja Koiviston (s. 21. joulukuuta 1946) ja Anneli Koiviston (s. 11. marraskuuta 1943) muodostama laulu- ja tanssiduo, joka edusti Suomea Eurovision laulukilpailussa vuonna 1971 kappaleella ”Tie uuteen päivään” yhdessä Markku Aron kanssa. He olivat mukana Suomen Euroviisu- karsinnassa myös yhdessä Sammy Babitzinin kanssa vuonna 1973 kappaleella ”Riviera”, joka sijoittui kymmenenneksi. Koivistolaiset esiintyivät 1960- ja 1970-lukujen vaihteessa lukemattomissa eri televisio-ohjelmissa, muun muassa Ilkamissa. Heidän suurin hittinsä duona on suomennos Middle of the Roadin levystä Chirpy Chirpy Cheep Cheep. Lisäksi he tekivät suomenkielisiä versioita useista Abban hiteistä. == Lähteet == * * * === Viitteet === == Aiheesta muualla == * * Yle Elävä arkisto: Koivistolaiset Luokka:Suomalaiset lauluyhtyeet Luokka:Suomen euroviisuedustajat Luokka:Sisarukset Luokka:Suomalaiset duot Luokka:Suomalaiset tyttöbändit
Kristoforos (yhtye)

Kristoforos () on hengellinen lauluyhtye, joka levytti 1970- ja 1980-luvuilla. Kristoforos syntyi Alajärvellä 1970-luvulla paikallista kulttuuritapahtumaa varten kootusta lauluryhmästä. Yhtye tuli tunnetuksi vahvasta laulullisuudesta ja hengellisestä sanomasta. Äänite Oi Jeesus mestari myi 14 000 kappaletta. Kristoforos kiersi keikoilla myös Niilo Yli-Vainion tilaisuuksissa. ==Kokoonpano== * Maija-Liisa Kangastie * Aino Kataja * Timo Kataja * Tellervo Saukko * Hannele Palmi ==Diskografia== * Matkalla taivaaseen (1977) * Olen kuullut on kaupunki tuolla (1979) * Katso Jeesukseen (1982) * Oi Jeesus mestari (1987) ==Lähteet== * === Viitteet === ==Aiheesta muualla== * Luokka:Suomalaiset kristilliset yhtyeet Luokka:Helluntaiherätys Suomessa
Kuje

Kuje oli suomalainen lauluyhtye, joka levytti 1970-luvulla yhden levyllisen lastenlauluja. ==Kokoonpano== *Eila Eronen *Riitta Hurmola *Seppo Nurminen *Ilmo Häkkinen *Martti Pyrhonen *Paavo Kaihola ==Diskografia== * Naurun laineita (1978) ==Lähteet== * ==Aiheesta muualla== * Luokka:Suomalaiset lauluyhtyeet
Kukonpojat

Kukonpojat oli 1950-luvulla perustettu neljän yhteiskoulupojan perustama ryhmä, jonka alkuperäiset jäsenet olivat Juha Virkkunen, Jouko Eräkare, Tapio Lipponen ja Seppo Porkka. Aluksi kvartetti esiintyi nimellä The Chickens. 1960-luvun alussa Yleisradio haki uuteen sunnuntaiaamun ohjelmaansa Tervetuloa nimipäiväkahville -yhtyettä, joka laulaisi onnittelulaulun päivän sankarille. Laulut sävelsi Reino Helismaa. Yksi ohjelman juontajista oli Jaakko Jahnukainen, joka oli jo tutustunut poikiin omassa ohjelmassaan. Hänen suosituksestaan yhtye, jolle hän myös keksi nimen Kukonpojat, sai radioon yli vuoden kestäneen kiinnityksen. Vuosina 1960–1965 yhtye teki myös levytyksiä, muun muassa kappaleen ”Katso, kenguru loikkaa” ja folkklassikon Minne kukat kadonneet. Kokoonpano esiintyi monesti jonkun muun laulajan kanssa kuten Eino Grönin, Nita Leschin ja Ragni Malmsténin kanssa. __NOTOC__ ==Kokoonpano== *Jukka Kuoppamäki *Jouko Eräkare *Georg Dolivo *Seppo Porkka ==Aikaisemmat jäsenet== * Juha Tapio Linnakorpi * Tapio Lipponen == Albumit == * 20 suosikkia – Katso kenguru loikkaa/Putti putti (Fazer, 2000), yhdessä lauluyhtye Nelosten kanssa. ==Lähteet== * * ==Aiheesta muualla== * Luokka:Suomalaiset lauluyhtyeet Luokka:Suomalaiset iskelmäyhtyeet
John Barnes

John Barnes voi viitata seuraaviin henkilöihin: *John Barnes, tieteiskirjailija *John Barnes, jalkapalloilija *John Barnes, juoksija.
Kyklooppi (yhtye)

Kyklooppi oli Karhulassa 1970-luvulla vaikuttanut rockyhtye. Kyklooppi perustettiin 1972, ja vuonna 1978 nimeksi vaihtui Roxy. ==Kokoonpano== *Esa Pöntynen, rummut ja laulu *Matti Pöntynen, kitara ja laulu *Markku Larsen, basso ja laulu ==Diskografia== * Shock & Roll (1975) ==Kappaleet== === Side One === * Never Need To Worry * Saturday Night Special * Would You Like To Dance * Movin' Around * Show === Side Two === * It's Good Rockin' Tonight * Going Down * Hollywood Movie Screen * Keep On Hanging Around * Dixieland Queen * Another Who Made Me Weep ==Lähteet== * ==Aiheesta muualla== * Luokka:Suomalaiset popyhtyeet
Kyläpelimannit

Kyläpelimannit oli yhtye, joka levytti 1970- ja 1980-luvuilla. ==Kokoonpano== *Arja Heiska *Matti Lehtinen *Antti Hosioja *Lasse Nurmi *Jorma Mattila ==Diskografia== * Nurkkatanssit (1976) * Ramppanpuljua ja pluttanaa (1981) ==Lähteet== * == Aiheesta muualla == * Luokka:Suomalaiset popyhtyeet Luokka:Suomalaiset kansanmusiikkiyhtyeet
John Barnes (kirjailija)

John Barnes (s. 1957) on yhdysvaltalainen tieteiskirjailija, jonka teokset usein tutkailevat henkilökohtaisen moraalisen vastuun kysymyksiä laajemmassa yhteiskunnallisessa viitekehyksessä. Sosiaalikriittinen lähestymistapa nivoutuu usein hänen teostensa juonikehitelmiin. Hänen A Million Open Doors -teokseen pohjautuva sarjansa herättelee vakavia kysymyksiä globalisaation vaikutuksesta eristäytyneisiin yhteisöihin. Barnes on teatteritieteen tohtori ja hän opetti kyseistä oppialaa useita vuosia Coloradossa, jossa asuu edelleen. Barnes on ollut kolmesti naimisissa. Hänen toinen vaimonsa oli kirjailija Kara Dalkey. ==Bibliografia== === Century Next Door -sarja === *Orbital Resonance (1991) *Kaleidoscope Century (1996) *Candle (2000) *The Sky So Big and Black (2002) === Thousand Cultures -sarja === *A Million Open Doors (1993) *Earth Made of Glass (1999) *The Merchants of Souls (2002) *The Armies of Memory (2006) === Time Raider -sarja === *Wartide (1992) *Battle Cry (1992) *Union Fires (1992) === Timeline Wars -sarja === *Patton's Spaceship (1997) *Washington's Dirigible (1997) *Caesar's Bicycle (1997) *Timeline Wars (1997) (kokoomateos) === Jak Jinnaka -sarja === *Duke of Uranium (2002) *A Princess of the Aerie (2003) *In the Hall of the Martian King (2003) === Muut teokset === *The Man Who Pulled Down the Sky (1987) *Sin of Origin (1988) *Mother of Storms (1995) *Encounter With Tiber, Buzz Aldrinin kanssa (1996) *One For the Morning Glory (1996) *Apostrophes and Apocalypses (1998) (novellikokoelma) *Finity (1999) *The Return, Buzz Aldrinin kanssa (2001) *Gaudeamus (2004) *Payback City (2007) ==Palkinnot== *Nebula-palkinto, ehdokas parhaaksi romaaniksi (1992) : Orbital Resonance *Nebula-palkinto, ehdokas parhaaksi romaaniksi (1993) : A Million Open Doors *Hugo-palkinto, ehdokas parhaaksi romaaniksi (1995) : Mother of Storms *Nebula-palkinto, ehdokas parhaaksi romaaniksi (1996) : Mother of Storms ==Katso myös== * avaruusooppera ==Aiheesta muualla== *Barnes occasional blog through the Amazon Connect program *Review, The Sky So Big and Black and The Duke of Uranium *Meta- review, Gaudeamus *Review, Finity Luokka:Yhdysvaltalaiset tieteiskirjailijat Luokka:Vuonna 1957 syntyneet Luokka:Elävät henkilöt
Claire Waldoff

Claire Waldoff (21. lokakuuta 1884 – 22. tammikuuta 1957) oli saksalainen viihdelaulaja. Waldoff oli 11-lapsisen majatalonpitäjän seitsemäs lapsi. Hän muutti Berliiniin vuonna 1907. Vähitellen hän saavutti suosiota kabareetähtenä. Hän lauloi Berliinin murteella ja pukeutui solmioon ja lippalakkiin kuin pojat. Hänen huippuaikansa alkoi 1926, jolloin hän esiintyi Berliinin suurimmissa varieteeteattereissa, Wintergartenissa ja myöhemmin Scalassa. Kun hän esiintyi ensi kertaa Scalassa 1932, kaikki 1 200 paikkaa oli myyty loppuun viikkokausiksi. Vaikka oli heinä–elokuu ja lämpötila salissa yli 30 astetta, jokaisen kappaleen jälkeen hän sai valtavat suosionosoitukset. Hän esiintyi myös yhdessä silloin vasta nousevan tähden, Marlene Dietrichin kanssa. Waldoffin äänilevyt olivat suosittuja radiossa. Hän levytti noin 300 kappaletta. Waldoffin elämänkumppani oli Olly von Roeder, korkea-arvoisen upseerin ja näyttelijä-äidin tytär. Roeder oli yksi lesbo-Berliinin keskushahmoja. Heillä oli oma asunto Regensburger Straße 33:ssa. Siitä oli vain kivenheiton matka kuuluisaan ”hermafrodiittibaariin” Eldoradoon. Paikka tunnettiin taiteilijoiden ja homojen ja lesbojen kohtauspaikkana. Saksan kansallissosialistisen työväenpuolueen noustua valtaan 1933 hänellä oli jonkin aikaa esiintymiskielto, mutta se peruttiin. Waldoff oli esittänyt kansallissosialisteille kaikki tarpeelliset asiakirjat rodullisesta puhtaudestaan, mutta häntä pidettiin epäilyttävänä (kommunistina), kun hän oli osallistunut mm. kommunistisen Rote Hilfen hyväntekeväisyyskonsertteihin köyhien lasten hyväksi. Hitler-Jugendin nuoret yrittivät häiritä hänen konserttejaan. He tunkeutuivat sisään ja huutelivat: ”Saksan miehet ja naiset, miksi kuuntelette tuollaista?” Waldoffin kerrotaan huutaneen takaisin: ”Tietenkin he haluavat kuulla, sen takia he ovat tulleet tänne.” Vuonna 1936 Joseph Goebbels kielsi radio- ja filmiesiintymiset, koska hän asui yhdessä naisen kanssa. Sen jälkeen hänellä oli vain muutama julkinen esiintyminen. Sodan aikana hän kuitenkin kelpasi taas viihdyttämään rintamasotilaita. Myöhemmin 1930-luvulla Waldoff ja Roeder hankkivat eteläisimmästä Saksasta pienen talon, jossa he asuivat loma-aikana ja sodan loppuvaiheessa. Heillä oli sodan loppuvaiheessa Berliinin asunto Nördlinger Straße 3:ssa, mutta se tuhoutui täysin pommituksessa. Sodan jälkeen hän ei esiintynyt kuin muutaman kerran. Saksan valuuttauudistus vei hänen kaikki säästönsä, ja hän köyhtyi. Valtio myönsi hänelle pienen kunniaeläkkeen. Waldoff kuoli sydänkohtaukseen 1957. Elämänkumppani Roeder jäi asumaan heidän taloonsa ja kuoli 7. heinäkuuta 1963. Luokka:Saksalaiset laulajat Luokka:Vuonna 1884 syntyneet Luokka:Vuonna 1957 kuolleet
Barrington J. Bayley

Barrington John Bayley (9. huhtikuuta 1937 Birmingham – 14. lokakuuta 2008) oli englantilainen tieteiskirjailija. Bayleyn pitkäaikainen yhteistyökumppani Michael Moorcock luonnehti Bayleyn tyyliä metafyysiseksi, absurdiksi avaruusoopperaksi. Moorcockin mukaan Bayleylta saivat vaikutteita useat tieteiskirjailijat, kuten M. John Harrison, Iain M. Banks, William Gibson ja Bruce Sterling.https://www.theguardian.com/books/2008/nov/13/science-fiction- and-fantasy-obituary ==Bibliografia== === Romaanit === *Star Virus (1970) *Annihilation Factor (1972) *Empire of Two Worlds (1972) *Collision with Chronos, tunnetaan myös nimellä Collision Course (1972) *Chronopolis, tunnetaan myös nimellä The Fall of Chronopolis (1974) *The Soul of the Robot (1974) *The Garments of Caean (1976) *The Grand Wheel (1977) *Star Winds (1978) *The Pillars of Eternity (1982) *The Forest of Peldain (1985) *The Rod of Light (1985) *Eye of Terror, Warhammer 40,000 romaani (2000) *The Great Hydration (2002) *The Sinners of Erspia (2002) === Suomennettu romaani === * ===Kokoelmat=== *The Knights of the Limits (1979) *The Seed of Evil (1979) *Gnostic Endings (tulossa) == Suomennetut novellit == * ”Syvyyden sankarit” (1962). Aikakone 3/1989. * ”Laiva, joka purjehti avaruuden merta” (1963). Tähtivaeltaja 1/1986. * ”Hyvästi sitten veliseni” (1964). Tähtivaeltaja 4/1986. ==Lähteet== ==Aiheesta muualla== *Astounding Worlds of Barrington Bayley! *Annihilation Factotum, an author overview by Rhys Hughes *The Bayley- Moorcock Letters , ensimmäinen osa kirjeenvaihtoa jonka hän piti ystävänsä Michael Moorcockin kanssa *The Bayley-Moorcock Letters, osa kaksi Bayley, Barrington J. Bayley, Barrington J. Bayley, Barrington J.
Avaruuslintu

Avaruuslintu oli suomalainen lauluyhtye, joka levytti 1970-luvulla Love Records -levymerkille. ==Kokoonpano== *Tarja Määttä *Lea Vanajas *Tuomo Holopainen *Jukka Hynninen *Vesa Kulomaa *Jari Laukkanen *Ossi Peura ==Diskografia== * Avaruuslintu (1976) * Siitä jossain päätettiin (1978) ==Lähteet== * ==Aiheesta muualla== * Luokka:Suomalaiset lauluyhtyeet
Bablers

Bablers on lauluyhtye, joka julkaisi The Beatles-vaikutteisen esikoisalbuminsa What’s All About vuonna 1980. Yhtyeen keskushahmo on Arto Tamminen, joka muun muassa oli säveltänyt kaikki levyn kappaleet. Esikoisalbumilla kokoonpanoon kuuluivat Tammisen (laulu, kitara, sello, koskettimet) lisäksi Janne Haavisto (rummut, lyömäsoittimet, taustalaulu), Mikko Lankinen (kitara, taustalaulu) ja Juha Mieskonen (basso, laulu kappaleella "McKinley’s Birthday Party", taustalaulu). Kahdeksankymmentäluvun alkupuolella Bablers julkaisi vielä singlen "Suddenly" / "Day by Day" (1982), jolla Tammisen lisäksi soittivat Pentti Ukkonen (basso, laulu), Mika Saksela (rummut) ja Hannu Nurkka-Tuorila (koskettimet). Bablersin uusi tuleminen sai alkunsa, kun Arto Tamminen (laulu, kitara, piano, kosketinsoittimet, sello), Janne Haavisto (rummut, lyömäsoittimet), Pekka Gröhn (basso, haitari, piano, urut) ja Hannu Pikkarainen (kitara) vuonna 1998 levyttivät albumin Like the First Time. Levy ilmestyi jo samana vuonna Japanissa, mutta Suomessa vasta kahta vuotta myöhemmin. Osa levyn kappaleista oli jo aiemmin julkaistu suomenkielisinä, esimerkiksi "You Are the One for Me" oli Tammisen soolokappale "Perhosia mahassa" vuodelta 1997 ja "Together Forever" Samuli Edelmanin levyttämä "Ihana ilta" vuodelta 1994. Tamminen on kertonut säveltäneensä suurimman osan kappaleistaan alun perin englanniksi. Bablers aloitti yhteistyön losangelesilainen Big Stir Recordsin kanssa vuonna 2020. Big Stir Records julkaisi Bablersin albumin ”Psychadilly Circus” albumin toukokuussa 2021. Albumin kappaleet ovat saaneet radiosoittoa useissa maissa. Brittiläinen Louder Than War -verkkojulkaisu kirjoitti albumista kehuvan arvostelun. ==Diskografia== === Albumit === * What’s All About (1980 Hi-Hat, vinyyli ja C-kasetti) * Like the First Time (1998 EMI Japan, CD) * Like the First Time (2000 Texicalli, CD) * Psychadilly Circus (2021 Big Stir Records, CD) === Singlet === * "What Can I Do?" / "Walking on Sidewalks" (1980 Hi-Hat, 7”) * "Suddenly / "Day by Day" (1982 Hi-Hat, 7”) * "You Are the One for Me" / "Like the First Time" / "You Are the One for Me" (1998 Taiyo Music, CD) * "When You Were Growing" (2019, julkaistu Facebookissa) ==Lähteet== * * musa.fi (paperilehti) 1/2001 * Rumba 2/2001 ===Viitteet=== ==Aiheesta muualla== * *https://www.facebook.com/TheBablersOfficial/ Luokka:Suomalaiset lauluyhtyeet Luokka:Suomalaiset kansanmusiikkiyhtyeet
Simpsonit (2. tuotantokausi)

Simpsoneiden 2. tuotantokausi käynnistyi Yhdysvalloissa 11. lokakuuta 1990 jaksolla Bart Gets an F, jonka nimisuomennos on Ihme. Tuon jakson ensiesitys sai enemmän katsojia kuin mikään muu jakso. Kausi käsittää 22 jaksoa. Suomessa se käynnistyi 9. joulukuuta 1991. Tämä kausi nähtiin ensimmäisen kerran tuotantokoodin loppuosan numeroiden mukaisessa järjestyksessä, vaikka Yhdysvalloissa jaksojen järjestystä verrattuna tuotantokoodiin oli sekoitettu, eli Suomessa jaksot nähtiin eri järjestyksessä. Kausi julkaistiin DVD:llä Euroopassa ja Australiassa 8. heinäkuuta ja Yhdysvalloissa 6. elokuuta 2002. Jaksoissa vierailevat Marcia Wallace, Harvey Fierstein, James Earl Jones, Tom Poston, Tony Bennett, Alex Rocco, Phil Hartman, Larry King, George Takei, Jon Lovitz, Danny DeVito, Tracey Ullman, Audrey Meadows, Ringo Starr, Dustin Hoffman, Cloris Leachman ja Daniel Stern. ==Jaksoluettelo== ===Ihme (Bart Gets an F)=== ===Kaljulääke (Simpson and Delilah)=== ===Kauhujuttu (Treehouse of Horror)=== ===Kolmisilmäinen kala (Two Cars in Every Garage and Three Eyes on Every Fish)=== ===Tanssiva maskotti (Dancin' Homer)=== ===Naapurukset (Dead Putting Society)=== ===Kadun kasvatti (Bart vs. Thanksgiving)=== ===Huimapää rullalaudalla (Bart the Daredevil)=== ===Väkivaltaviihde (Itchy & Scratchy & Marge)=== ===Miljoona (Bart Gets Hit by a Car)=== ===Ennen kuolemaa (One Fish, Two Fish, Blowfish, Blue Fish)=== ===Kultainen nuoruus (The Way We Was)=== === Pelastakaa sielunne (Homer vs. Lisa and the 8th Commandment)=== ===Kunnon mies (Principal Charming)=== ===Velipuoli (Oh Brother, Where Art Thou?)=== ===Riivatun rakki (Bart's Dog Gets an F)=== ===Isoisän perintö (Old Money)=== ===Sisäinen kauneus (Brush With Greatness)=== ===Miehen malli (Lisa's Substitute)=== ===Aviokriisi (The War of the Simpsons)=== ===Radioaktiivinen mies (Three Men And A Comic Book)=== ===Veriveljet (Blood Feud )=== Simpsonit (02. tuotantokausi)
Bardit

Bardit on Hyvinkäältä kotoisin oleva lauluyhtye, jonka tyyleinä ovat folk- ja laulelmamusiikki. Yhtye säestää itseään akustisin soittimin ja esittää muun muassa Aale Tynnin, Oiva Paloheimon, Einari Vuorelan, Kaarlo Sarkian, Larin- Kyöstin, V. A. Koskenniemen, Hilja Haahden ja Laura Virkin runoihin tekemiään lauluja. Säveltäjinä ovat olleet yhtyeen jäsenet Ilmo Häkkinen, Seppo Nurminen ja Keijo Kupiainen.Koski, Harry: Hieman historiaa , Bardit-sivusto, Harrysound. Viitattu 18.9.2016. Bardit toimi aktiivisesti keikkaillen ympäri Suomea 1971–1978, esiintyi usemman kerran televisiossa, teki useita radio- ohjelmia Yleisradiolle ja piti oman konsertin Kaustisen kansanmusiikkijuhlilla vuonna 1974. Yhtye oli mukana myös perustamassa Sepän Soitto -⁠kansanmusiikkitapahtumaa Mäntsälään 1973. Yhtye levytti vuonna 1972 singlen ”Paimenet” (V. A. Koskenniemi) ja ”Lapsen lailla” (Hilja Haahti) sekä vuonna 1975 LP-levyn Hovirunoilija (EMI). Yhtyeen jäähyväiskonsertti oli Hyvinkään yhteiskoululla 2. huhtikuuta 1978, josta tupla-CD:n toinen levy on editoitu ja sitten masteroitu Finnvox-studiolla. Bardien ehkä tunnetuin kappale on Oiva Paloheimon runoon Ilmo Häkkisen säveltämä ”Lähtevien laivojen satama”, jota soitettiin radiossa varsin usein. Siitä on tehty vuosien mittaan useampia sovituksia. ==Kokoonpano== *Keijo Kupiainen – mandoliini, kitara, banjo, rytmittimet, laulu *Seppo Nurminen – kitara, laulu *Ilmo Häkkinen – kitara, nokkahuilut, piano, laulu *Liisa Yli-Rahnasto (nyk. Kupiainen) – viulu, mandoliini, laulu *Eila Eronen – laulu *Riitta Hurmola – laulu *Martti Pyrhönen – kontrabasso *Teppo Koski – viulu, nokkahuilu, mandoliini ym. (ei vakituisesti mukana keikoilla) *(Harry Koski – manageri) ==Diskografia== * Hovirunoilija (1975) * "Jotakin jatkuvuudesta" tupla-CD, jossa masteroituna "Hovirunoilija" (13 biisiä) sekä "Jotakin jatkuvuudesta" -konsertti (15 kappaletta). Tuottajina ovat Harry Koski levymerkillä Harrysound sekä Eila Eronen. Levy tuli myyntiin tiistaina 20. tammikuuta 2015. ==Lähteet== * * Musiikkituottaja Harry Koski – levymerkki Harrysound. === Viitteet === ==Aiheesta muualla== * Luokka:Suomalaiset lauluyhtyeet
Beat (yhtye)

Beat oli suomalainen syksyllä 1979 Turussa perustettu iskelmälauluyhtye. Yhtye edusti Suomea vuoden 1990 Eurovision laulukilpailussa ruotsinkielisellä kappaleellaan "Fri?" (säv. Jan Engblom, Kim Engblom, Tina Krause, san. Stina Engblom-Colliander), joka sijoittui jaetulle viimeiselle sijalle. Vuonna 1980 Beat sijoittui jaetulle ensimmäiselle sijalle Kokkolassa järjestetyssä Nuorten Taidetapahtumassa. Kesällä 1981 yhtye julkaisi ensimmäisen singlensä ”I’m Tired” / ”Every Day” osittain omakustanteena. Samana syksynä Beat sijoittui toiseksi Syksyn Sävelessä kappaleella ”Tulevaisuuden lapset”. Helmikuussa 1982 ilmestyi Beatin englanninkielinen debyyttialbumi A Hope For Peace Selecta- levymerkin kautta. Syksyllä 1985 yhtye esiintyi Syksyn Sävelen satoa -ohjelmassa esittäen kappaleen ”Suuri hiljaisuus”. Kevään 1988 Euroviisukarsinnoissa Beat lauloi Timo ja Jonna Tervomaan taustakuorona. Vuonna 1990 Beat edusti Suomea Jugoslavian Zagrebissa pidetyissä Euro­viisuissa. Lopputuloksena oli viimeinen sija yhdessä Norjan kanssa. Viisu­karsinnoissa Beat yhdessä Kari Kuivalaisen ja Robin Wikmanin kanssa esitti toisenkin kappaleen, R.E.L.S.-ryhmän tekemän balladin ”Yön poika”. Tämä kappale esitettiin kuitenkin yhtyenimellä Robinson & Apollo 16. Kuivalainen ja Wikman olivat Beatin mukana myös ”Fri?”-kappaleella. Keväällä 1990 yhtyeen euroviisu julkaistiin singlenä, singlen B-puolella oli laulun englanninkielinen versio nimellä ”Free?”. Samoin yhtyeeltä ilmestyi uransa toistaiseksi viimeinen albumi Beat. Tämä jälkeen Beat keikkaili esiintyen muun muassa Ruotsissa, Neuvostoliitossa, Turkissa ja Unkarissa. Se osallistui vuonna 1991 Moskovan kansainväliseen laulukilpailuun, jossa sijoittui kolmanneksi. Beat lopetti toimintansa vuonna 1992 ja on sen jälkeen esiintynyt satunnaisesti. == Kokoonpano == Alkuperäiskokoonpano: *Tina Krause (s. 1963) *Tina Pettersson (s. 1966) *Janne Engblom (s. 1965) *Kim Engblom (s. 1963) Myöhemmin yhtyeessä olivat mukana myös kitaristi Anders Östling ja kosketinsoittaja Harri Rehnberg. Kim Engblom on kansanedustaja Janina Anderssonin puoliso. Harri Rehnberg työskentelee nykyisin pörssimeklarina New Yorkissa. Tina Krause (oik. Christina Krause) on kognitiotieteen emeritaprofessori Helsingin yliopistossa. == Diskografia == * * == Lähteet == * === Viitteet === == Aiheesta muualla == * * Beat esittää kappaleensa "Fri?" Suomen Euroviisukarsinnoissa (Yle Elävä arkisto) Luokka:Suomalaiset lauluyhtyeet Luokka:Suomen euroviisuedustajat Luokka:Vuoden 1990 euroviisuedustajat
Tatjana Nikolajeva

Tatjana Petrovna Nikolajeva (; 4. toukokuuta 1924 Bežitsa, Brjanskin alue, Neuvostoliitto – 22. marraskuuta 1993 San Francisco, Yhdysvallat) oli venäläinen pianisti, säveltäjä ja musiikinopettaja. Nikolajeva syntyi Brjanskin alueella Bežitsassa. Hän aloitti pianonsoiton 3-vuotiaana ja valmistui Moskovan konservatoriosta 1948 opettajinaan Aleksandr Goldenveizer (piano) ja Jevgeni Golubev (sävellys). Nikolajeva voitti vuonna 1950 Johann Sebastian Bachin kuoleman 200-vuotispäivän kunniaksi pidetyn pianokilpailun Leipzigissa. Hän tapasi Dmitri Šostakovitšin, joka omisti Nikolajevalle 24 preludia ja fuugaansa op. 87. Nikolajeva opetti Moskovan konservatoriossa vuodesta 1959. Hänestä tuli professori 1965. Hän teki uransa aikana yli 60 levytystä, joihin kuuluu mm. Bachin ja Ludwig van Beethovenin teoksia. Hän teki myös kansainvälisiä konserttikiertueita. Nikolajevan kolmas levytys Šostakovitšin 24 preludista ja fuugasta voitti vuonna 1991 Gramophone- palkinnon. Hänen omiin sävellysteoksiinsa kuuluu pianokonsertto, trio pianolle, huilulle ja alttoviululle, preludeja sekä jousikvartetto. == Aiheesta muualla == * Esittely Hyperion Recordsin sivulla Luokka:Venäläiset pianistit Luokka:Venäläiset säveltäjät Luokka:Venäläiset opettajat Luokka:Vuonna 1924 syntyneet Luokka:Vuonna 1993 kuolleet
Leikarit

Leikarit on kansanmusiikkiyhtye pääkaupunkiseudulta. Yhtye aloitti vuonna 1975. ==Perustajajäsenet== * Reino Harjunkoski * Timo Koski * Tapani Mäkinen * Vesa Raiskinen * Juhani Tiainen ==Kokoonpano== * Reino Harjunkoski * Panu Helke * Ulla Hillebrandt * Maria Kalaniemi * Maarit Kyllönen * Rauno Lehtovaara * Elina Leskelä * Raimo Nummela * Rebecca Roozeman * Jussi Tarkkanen * Tony Wallius ==Muita Leikareissa soittaneita== *Robi de Godzinsky *Jaakko Heikkinen *Paavo Helistö *Timo Koski *Tapani Mäkinen *Vesa Raiskinen *Juhani Tiainen ==Diskografia== * Hevostrokari (LP 1981 - CD 2001) * Pelimannin syntymäpäivät (LP/C 1983) * Leikarit ja klaneetti (LP/C 1985) * Jepu jepu jee (LP/C 1988 - CD 2003) * Pelimannin peruja (CD/C 1995) * Leikarit meets Kesäpelimannit (CD 2007) ==Lähteet== * * ==Aiheesta muualla== * Leikarit kansanmusiikkiportaalissa KamuKanta * Luokka:Suomalaiset kansanmusiikkiyhtyeet
Erja Häkkinen

Erja Häkkinen (o.s. Honkanen) (s. 28. lokakuuta 1961 Sippola) on suomalainen televisiojuontaja, malli ja matkaopas, jonka entinen aviomies on F1-maailmanmestari Mika Häkkinen. Syksyllä 2008 Erja oli julkisuudessa Nelosen tv-sarjassa Operaatio Maa, jossa hän osallistui yhdessä muusikko Martti Syrjän kanssa tuulimyllyprojektiin Madagaskarilla. Häkkinen toimii kauneusalan yrittäjänä ostettuaan vuonna 2019 osakkuuden kauneusalan maahantuontiyrityksestä Camilla Aho Oy Ab:stä. == Yksityiselämä == Häkkinen on kotoisin kolmen siskoksen työläisperheestä Kymenlaaksosta. Hän vietti lapsuutensa pienessä Inkeroisten Marinkylässä Sippolassa. Lukion jälkeen hän opiskeli Vaasassa atk:ta ja markkinointia ja muutettuaan Helsinkiin hän hakeutui mallin töihin. 21-vuotiaana hän muutti Pariisiin työskennellen siellä mallina ja toimi jonkun aikaa myös matkaoppaana Espanjassa. Mika Häkkinen ja Erja Honkanen tapasivat vuonna 1995 Nizzassa. Honkanen toimi tuolloin siellä matkaoppaana. Vuonna 1998 parin häät vietettiin kahteen kertaan: 30. toukokuuta 1998 pari avioitui Monacossa siviilimenoin, mutta varsinaiset hääjuhlat pidettiin 13. kesäkuuta Porvoossa. Myöhemmin Lasse Erolan kirjoittamasta kirjassa kerrottiin, että Keke Rosberg oli kehottanut Häkkistä hankkimaan Monacossa siviilivihkimisen ennen Suomen kirkkohäitä, koska näin pariskunnalle tulisi automaattinen avioehto. Häkkiset olivat runsaasti keltaisen lehdistön aiheissa ja erohuhuja liikkui vuosien varrella useita kertoja. Ilta-Sanomien mukaan pariskunnan välit alkoivat mutkistua, kun Mika Häkkinen lopetti uransa DTM-sarjassa syksyllä 2007. Heidän erostaan tiedotettiin 6. helmikuuta 2008. Parilla on kaksi lasta, Hugo ja Aina-Julia. Erja Häkkinen ja lapset asuivat eron jälkeen Monacossa ja sitten Pariisissa. Häkkinen seurustelee elokuva-alalla toimivan Mika Karttusen kanssa. == Lähteet == == Aiheesta muualla == * * Eeva-lehden artikkeli: "Erja Häkkinen - Menetykset ovat opettaneet nöyräksi" Luokka:Suomalaiset juontajat Luokka:Kuvituspyynnöt Luokka:Vuonna 1961 syntyneet Luokka:Elävät henkilöt
Danny Murphy

Daniel Benjamin Murphy (s. 18. maaliskuuta 1977 Chester, Englanti) on entinen englantilainen jalkapalloilija, Hän on pelipaikaltaan keskikenttäpelaaja. Murphy aloitti uransa Crewe Alexandrassa vuonna 1993. Vuonna 1997 hänet myytiin Liverpooliin, jossa hän ei pystynyt murtautumaan ykkösjoukkueeseen. 16 ottelun menestyksekkään lainasopimuksen jälkeen Crewessa, pääsi Murphy vihdoin ykkösjoukkueeseen Anfieldilla. Englannin maajoukkuetta Murphy on edustanut 9 kertaa, tehden yhden maalin. Hänet valittiin alun perin Englannin joukkueeseen vuoden 2002 MM-kisoihin, mutta jalkavamma esti hänen osallistumisensa kisoissa. Tästä vammasta on tulossa tosi epäsuosittu Englannin jalkapalloilussa, koska sama vamma esti melkein Wayne Rooneyn osallistumisen neljä vuotta myöhemmin Saksan MM-kisoihin. Vuonna 2004 Charlton Athleticiin myyty Murphy pelasi kahden kauden ajan lontoolaisjoukkueessa tehden 7 maalia, 56 ottelussa. Kaudella 2005–2006 hänet valittiin syyskuun parhaaksi pelaajaksi. 31\. joulukuuta Murphy siirtyi Tottenhamiin kahden miljoonan punnan siirtokorvauksella. Ensimmäisen maalinsa uuden joukkueensa paidassa hän teki 1. lokakuuta 2006 Portsmouthia vastaan, kun ottelua oli pelattu vain 39 sekuntia. Michael Carrickin myynnin jälkeen Manchester Unitediin, Murphysta tuli Tottenhamin keskikentän yksi tärkeimmistä pelaajista. Kesällä 2007 Murphy siirtyi toiseen lontoolaiseen joukkueeseen Fulhamiin, jota hän edusti viiden kauden ajan. Hänen viimeiseksi seurakseenhttp://talksport.com/football/exclusive-murphy-announces-his- retirement-football-13101063499 jäi Englannin mestaruussarjassa pelaava Blackburn Rovers. Murphy on naimisissa näyttelijätär Joanna Taylorin kanssa. Heidän esikoisensa Eve Murphy syntyi 15. elokuuta 2006. Murphyn lempipelinumero on 13. Hän on pelannut Liverpoolissa, Charltonissa ja Tottenhamissa numerolla 13. Fulhamissa hän joutui alkuun pelaamaan numerolla 27, mutta sai numeron 13 käyttöönsä kaudelle 2008–2009. Murphy teki uransa 100. maalin Newcastle Unitedia vastaan 9. marraskuuta 2008. == Saavutukset == * Englannin liigacup: 2001, 2003 * FA Cup: 2001 * UEFA Cup: 2001 * Charity Shield: 2001 * UEFA Super Cup: 2001 == Lähteet == * * === Viitteet === == Aiheesta muualla == *Murphyn profiili soccerbase.comissa *Murphyn profiili ja statistiikka footballdatabase.comissa Luokka:Englantilaiset jalkapalloilijat Luokka:Vuonna 1977 syntyneet Luokka:Elävät henkilöt
Madame George

Madame George oli suomalainen funkyhtye, joka levytti 1970-luvulla Love Records -levy-yhtiölle. Yhtye oli käytännössä entinen Rauli Badding Somerjoen säestysyhtye. Ajatus oman yhtyeen perustamisesta tuli syksyllä 1975. Yhtyeen nimen olivat keksineet jo aikaisemmin Timo Kojo ja Matti Kankkunen, ja se liittyy Van Morrisonin samannimiseen kappaleeseen, mutta toisaalta myös erään naisen kutsumanimeen ja samannimiseen kauppaankin. Yhtyeen ensimmäinen keikka oli Tavastia-klubilla vappuna 1976. Ensimmäinen single oli Betty Davisin kirjoittama ”Feelins”. Sen toisella puolella on kappale nimeltään ”I’m a Man”, joka on toisinto Chaka Khanin ja Rufus-yhtyeen kappaleesta ”I’m a Woman”. Tuottajana toimi Pave Maijanen. ==Kokoonpano== *Timo Kojo (kitara, laulu) *Jukka Orma (kitara, taustalaulu) *Jan Brunberg (basso, taustalaulu) *Matti Kankkunen (rummut) *Bill Carson (rummut) korvasi Matti Kankkusen 1977 ==Diskografia== * What’s Happening?!! (1977) ==Lähteet== * * Luokka:Suomalaiset funkyhtyeet
Keltalieko

Keltalieko (Diphasiastrum complanatum) on talvivihreä, kangasmetsän pohjakerroksen sanikkainen. == Ulkonäkö ja koko == Keltalieko muodostaa jopa yli metrin pituisia, litteitä varpumaisia versoja, jotka luikertelevat pitkin maanpintaa tai sammalkerroksen alla. Pääversosta kohoaa kellanvihreitä, 5–30 senttimetrin korkuisia ja monihaaraisia pystyversoja, joiden kärjet ovat litteitä. Keltalieon lehdet ovat pieniä, varrenmyötäisiä ja suomumaisia. Lehdet ovat varsissa neljänä pitkittäisrivinä. Kynttilämäiset, vaaleankeltaiset itiötähkät ovat pituudeltaan 1–3 cm. Yhden haaran päässä on yhdestä kolmeen itiötähkää. Itiötähkien perät ovat 1–6 cm pitkiä. Itiölehdet ovat kolmiomaisia, suippokärkisiä ja litteäruotisia. Suomessa itiöt kypsyvät kesä–syyskuussa. Maansisäinen ja lehtivihreätön alkeisvarsikko on yksikotinen sekä mukulamainen.Retkeilykasvio 1998, s. 35, 38.Kotimaan luonto-opas 1994, s. 14. Suomessa tavataan kahta keltalieon alalajia: kangaskeltaliekoa (subsp. complanatum) ja pohjankeltaliekoa (subsp. montellii). Suurempikokoisen kangaskeltalieon haarat ovat vähälukuisia ja niiden haarakulma on tavallisesti yli 40°. Itiötähkät ovat tavallisesti pareittain tai kolmittain, ja tähkän perät ovat 3–6 cm pitkiä. Pohjankeltalieko haaroo kangaskeltaliekoa runsaammin ja tiheämmin, ja haarakulma on noin 35°. Itiötähkät ovat yksittäin ja tähkän perä on 1–4 cm pitkä. Lajien välimuodot ovat yleisiä Pohjois-Suomessa. Toisinaan myös harjuliekoa (D. tristachyum) pidetään keltalieon alalajina (subsp. chamaecyparissus).Den virtuella floran: Plattlummer Viitattu 31.8.2011. == Levinneisyys == Euroopassa keltalieon levinneisyysalue on itäinen. Lajia tavataan Saksasta itään ja Alpeilta, Unkarista ja Romaniasta pohjoiseen Fennoskandiaan ja Baltiaan. Venäjällä se on levinnyt maan länsiosista Keski-Venäjälle. Sitä tavataan myös Venäjän Kaukoidässä sekä Japanissa, sekä Pohjois-Amerikassa Kanadassa, Alaskassa ja muualla Yhdysvaltojen pohjoisosissa.Den virtuella floran: Plattlummer Viitattu 31.8.2011. Suomessa keltaliekoa tavataan koko maassa. Alalajeista kangaskeltaliekoa kasvaa koko Suomessa, mutta on Lapissa harvinaisempi. Pohjankeltaliekoa tavataan Pohjois-Suomessa Oulun korkeudelta pohjoisimpaan Lappiin.Lampinen, R. & Lahti, T. 2011: Kasviatlas 2010: Keltalieon levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 31.8.2011. == Elinympäristö == Keltalieko viihtyy erityisesti kuivahkoissa mäntymetsissä ja kuivilla tunturikankailla. Joskus lajia tavataan myös tuoreissa kangasmetsissä. Kasvustot ovat tavallisesti pienikokoisia. == Käyttö == Nimensä keltalieko on saanut siitä, että siitä saadaan perinteistä keltaista väriainetta kankaiden värjäykseen.Tampereen ympäristötieto == Lähteet == * * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === Luokka:Liekokasvit Luokka:Värikasvit
Herra Lindberg

Lennart Lindberg, eli Herra Lindberg on kuvitteellinen hahmo Risto Räppääjä -kirjasarjassa ja Risto Räppääjän alakerran naapuri. Lennart on kuvattu viiksekkääksi 50-vuotiaaksi varhaiseläkepäiviään viettäväksi mieheksi. Tarinoissa sivistynyt ja rauhaa rakastava Lennart toimii sovittelijana eri tilanteissa. Risto Räppääjän täti Rauha ja Lennart ovat ihastuneet toisiinsa. Rauhan topakka serkku Elvi puolestaan vikittelee Lennartia joka puolestaan pelkää tätä.Kolari, Vesaniemi 2014 s. 10,12 Lennart toimii myös tarinan isähahmona ja teemaa on käsitelty kirjassa Risto Räppääjä saa isän ja siihen perustuvassa elokuvassa Risto Räppääjä ja liukas Lennart joissa Elvi päättää etsiä Ristolle miehen mallia. Risto Räppääjä -kirjoissa Lennart pukeutuu murretuilla väreillä väritettyihin vanhan tyylisiin vaatteisiin. Risto Räppääjä ja Nukkavieru Nelli -teatteriesityksessä Lennartilla oli kukkakuvioinen paita jonka päällä oranssi slipoveri ja okranpunaiset vakosamettihousut.Kolari, Vesaniemi 2014 s. 41,42 Lennart Lindbergiä näytteli kolmessa ensimmäisessä Mari Rantasilan ohjaamassa Risto Räppääjä -elokuvassa Martti Suosalo ja kolmessa seuraavassa Timo Koivusalon ohjaamassa on näytellyt Vesa Vierikko. Viimeisimmissä elokuvissa Lennartia näyttelee Ylermi Rajamaa. Lindberg on ollut mukana Risto Räppääjä -kirjoissa ensimmäisestä alkaen. == Näyttelijät == Hahmoa esittäneet näyttelijät Elokuva Vuosi Näyttelijä Lähde Risto Räppääjä 2008 Martti Suosalo Risto Räppääjä ja polkupyörävaras 2010 Martti Suosalo Risto Räppääjä ja viileä Venla 2012 Martti Suosalo Risto Räppääjä ja liukas Lennart 2014 Vesa Vierikko Risto Räppääjä ja Sevillan saituri 2015 Vesa Vierikko Risto Räppääjä ja yöhaukka 2016 Vesa Vierikko Risto Räppääjä ja pullistelija 2019 Ylermi Rajamaa Risto Räppääjä ja väärä Vincent 2020 Ylermi Rajamaa Risto Räppääjä ja villi kone 2023 Ylermi Rajamaa == Lähteet == * === Viitteet === == Aiheesta muualla == * Luokka:Risto Räppääjä Luokka:Lasten- ja nuortenkirjallisuuden henkilöhahmot
Paul Grimault

Paul Grimault (23. maaliskuuta 1905 – 29. maaliskuuta 1994) oli ranskalainen animaattori. Grimault teki 1940-luvulla monia lyhyitä animaatioelokuvia, joista useimpiin laativat käsikirjoituksen Roger Leenhardt tai Jacques Prévert. Näistä lyhytelokuvista tunnetuin on Hans Christian Andersenin satuun pohjautuva Pieni sotilas.Gartz 1978, s. 140 Grimaultin kuuluisin animaatioelokuva on kokopitkä Le Roi et l'oiseau (Kuningas ja satakieli), jonka tekemisen hän aloitti jo vuonna 1948 nimellä La Bergère et le Ramoneur (Paimentyttö ja nokikolari). Elokuvan käsikirjoituksen teki Prévert Andersenin sadun Paimentyttö ja nokipoika pohjalta. Grimaultin ja hänen yhteistyökumppaninsa André Sarrutin välille tuli kuitenkin erimielisyyksiä, minkä vuoksi elokuvan tuotanto keskeytyi pitkäksi aikaa. Vuonna 1967 Grimault sai oikeudet elokuvaan ja viimeisteli sen vuonna 1980. Grimaultin pääteos ei kuitenkaan saavuttanut toivottua suosiota, ja hän siirtyi tuottamaan elokuvia.Gartz 1978, s. 141 == Lähteet == *Juho Gartz: animaatioelokuvat. Suomen Elokuvasäätiö, julkaisusarja n:o 6, 1978. ISBN 951-9349-08-1 ===Viitteet=== == Aiheesta muualla == *www.paulgrimault.com Luokka:Ranskalaiset animaattorit Luokka:Vuonna 1905 syntyneet Luokka:Vuonna 1994 kuolleet
Elvi Räppääjä

Pakastaja-Elvi eli Elvi Räppääjä on Risto Räppääjä -kirjoissa esiintyvä, siisteyttä ja järjestystä rakastava topakka nainen. Elvi on kirjan päähenkilön tädin Rauha Räppääjän serkku. Elvi toimii tarinoissa Rauhan vastakohtana ja heidän välillä on myös kilpailuasetelma. Elvi on ihastunut Lennartiin ja vikittelee tätä.Kolari, Vesaniemi 2014 s. 12–13 Risto Räppääjä kirjoissa Elvi on kuvattu hyvin mummomaiseksi. Alkupään kirjoissa Elvi oli myös tarinoiden konnan roolissa, mutta Räppääjä saa isän -kirjassa hänet kirjoitettiin pehmeämmäksi vaikkakin yhä juonittelevaksi. Risto Räppääjä ja Nukkavieru Nelli -näytelmässä hahmo kuvattu sisimmiltään herkäksi, omanarvontuntoiseksi ja ylpeäksi naiseksi joka ei koruista tai koristeista piittaa.Kolari, Vesaniemi 2014 s. 43 Elvin ensiesiintyminen oli kirjassa Risto Räppääjä ja pakastaja-Elvi, jossa Rauha Räppääjä loukkasi jalkansa ja hän pyysi avuksi serkkunsa Elvi Räppääjän. Elvi on esiintynyt myös kirjoissa Risto Räppääjä ja komea Kullervo, Risto Räppääjä ja sitkeä finni ja Risto Räppääjä ja nukkavieru Nelli. Elokuvissa Risto Räppääjä, Risto Räppääjä ja polkupyörävaras sekä Risto Räppääjä ja viileä Venla Elvi Räppääjää näytteli Ulla Tapaninen. == Näyttelijät == Hahmoa esittäneet näyttelijät Elokuva Vuosi Näyttelijä Lähde Risto Räppääjä 2008 Ulla Tapaninen Risto Räppääjä ja polkupyörävaras 2010 Ulla Tapaninen Risto Räppääjä ja viileä Venla 2012 Ulla Tapaninen Risto Räppääjä ja liukas Lennart 2014 Riitta Havukainen Risto Räppääjä ja Sevillan saituri 2015 Riitta Havukainen Risto Räppääjä ja yöhaukka 2016 Riitta Havukainen Risto Räppääjä ja pullistelija 2019 Jenni Kokander Risto Räppääjä ja väärä Vincent 2020 Jenni Kokander Risto Räppääjä ja villi kone 2023 Jenni Kokander == Lähteet == * === Viitteet === Luokka:Risto Räppääjä Luokka:Lasten- ja nuortenkirjallisuuden henkilöhahmot
Nelli Perhonen

Nelli Perhonen on Risto Räppääjä -kirjoissa ja -elokuvissa esiintyvä hahmo, joka on sarjan päähenkilön Riston hyvä ystävä. Hahmona Nelli on melko itsenäinen, rohkea ja nokkela, mutta tavallisena helposti samaistuttava roolihenkilö.Kolari, Vesiniemi 2014 s. 11 Elokuvissa ja teatteriesityksissä Nelli on tyypillisesti kuvattu pukeutuneen trikoomateriaalista valmistettuun kuvioituun tai raidalliseen yläosaan ja sellaiseen alaosaan jossa ei ole yksityiskohtia. Nelli voi olla pukeutunut esimerkiksi raidalliseen paitaan ja sinisiin farkkuihin.Kolari, Vesiniemi 2014 s.26 Risto Räppääjä -televisiosarjassa esiintyy Nelliä muistuttava, mutta erinäköinen Siiri- niminen tyttö. Hahmon mukaan on nimetty Bernerin lastenshampoo Nelli Nuudelipää ja Oxygenolin samanniminen lastenhammastahna.2010-luvun tuotteet, Vahva suomalainen historia, Berner. Viitattu 10.8.2015.Nelli Nuudelipää, fromfinland.fi. Viitattu 10.8.2015. == Tausta == Nelli ja Risto ovat tutustuneet Nellin muutettua samaan kerrostaloon ja heidän ystävystyttyään Risto antoi Nellille lempinimen Nuudelipää, koska hänestä Nellin hiukset näyttävät nuudeleilta. Nellin vanhemmat Pinja ja Pontus Perhonen ovat kuuluisia suurimman osan töissä aikaa viettäviä televisiokokkeja ja he luottavat siihen, että Nelli tulee toimeen yksinään. Nellillä on Alpo-niminen kissa, jolla on kirjoissa tarinankerronnallinen rooli.Kolari, Vesiniemi 2014 s. 1, 11, 13 == Näyttelijät == Hahmoa esittäneet näyttelijät Elokuva Vuosi Näyttelijä Lähde Risto Räppääjä 2008 Mimmi Lounela Risto Räppääjä ja polkupyörävaras 2010 Lauramaija Luoto Risto Räppääjä ja viileä Venla 2012 Venni Uotila Risto Räppääjä ja liukas Lennart 2014 Sanni Paatso Risto Räppääjä ja Sevillan saituri 2015 Sanni Paatso Risto Räppääjä ja yöhaukka 2016 Sanni Paatso Risto Räppääjä ja pullistelija 2019 Lumi Kallio Risto Räppääjä ja väärä Vincent 2020 Lumi Kallio == Lähteet == * === Viitteet === == Aiheesta muualla == * Luokka:Risto Räppääjä Luokka:Lasten- ja nuortenkirjallisuuden henkilöhahmot Luokka:Kuvitteelliset lapset